जिस गल्ला मिगी मता प्रभावत कीता ओ ही नरेन्द्र दा अपने आपै गी ड्रामे च आत्मसात करी देना। शैडो (Shadow) सीन हा। चिट्टे परदे पिच्छें सारे जने मैंतियां, बौंगड़ियां ते सब्बलां लेइयै कूला दे कम्मै च लग्गे दे हे। नरेन्द्र आपूं बी उन्दे चा इक हा। परदे उप्पर उन्दे छौरे पवा करद हे। बैक-ग्रौंड़ च गीतें दे सुर लोड़चदा प्रभाव बन्ना दे हे। “साथिया हो मेरे सज्जना हो !” जे स्हैवन नरेन्द्र दे सज्जे डुण्डुआ उप्पर इक जागतै दी गैतीं (चैड़े पासेया) पूरे जोरै कन्ने लगी। ड्रामे च नरेन्द्र दे स्कूलै दे जागत बी कम्म कर करदे हे। चिंग च खड़ोते दा औं सब किश दिक्खा करदा हा। नरेन्द्र दे कम्म करने दी कला ते समझ ते तेजी, अपने आपै गी भलेआं ड्रामे च डोबी उड़े दा गा उसने। स्हैवन हत्थ उप्पर चुक्कने ते खल्ल करने दे क्रम-तालै च इक जागतै दी निक्की नेईं गलती दे कारण ओदी गैंती नरेन्द्र दे डुण्डु उप्पर पेई।